Jó és megalapozott döntés a május 4-i érettségi - véli a Nemzeti Népegészségügyi Központ szakmai vezetője.

Koronavírus - a második hullám Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

Az érettségi megtartása május 4-én jó és megalapozott döntés - mondta Oroszi Beatrix, a Nemzeti Népegészségügyi Központ szakmai vezetője az Innovációs és Technológiai Minisztérium konferenciáján. Az ATV tudósítása szerint Oroszi azt mondta, azért tartják jó időpontnak” a május 4-ét, mert „nagyon alacsony szintű a járvány terjedése Magyarországon a zárt intézményrendszeren kívül. A kockázatot csökkenti, hogy a gyerekek érintettsége ehhez képest is sokkal alacsonyabb, mint az átlagnépességé.

Alacsony a gyerekek érintettsége, mert otthon ülnek, és mert kevésbé fogékonyak, halálos kimenet a körükben igen ritka.”

Maruzsa Zoltán köznevelési államtitkár is bekapcsolódott az online kérdezők közé, és azt mondta, hajlandóak még egyszer átgondolni a szigorú biztonsági intézkedéseket. Az érettségi későbbi időpontban való megtartásával kapcsolatban „nagyon elbizonytalanító véleményeket kaptak” szakemberektől - tette hozzá.